Juozas Bertašius

Juozas Bertašius (1946 m. sausio 12 d. Balandžiuose, Eržvilko valsčiuje – 2021 m. rugsėjo 3 d.)IN MEMORIAM JUOZAS BERTAŠIUS , sakiai.lt. 2021-09-03. Nuoroda tirinta 2021-09-04. – Lietuvos ir Šakių rajono savivaldybės ūkio, politinis bei visuomenės veikėjas.

 Biografija 
1959 m. baigė Balčių septynmetę mokyklą, 1963 m. – Vilniaus statybos technikumą. 1976–1982 m. studijavo Vilniaus inžineriniame statybos institute, įgijo inžinieriaus statybininko specialybę, o 1982–1984 m. studijavo Žemės ūkio akademijos Ekonomikos ir organizacijos fakultete.

1964–1965 m. Šakių rajono Vykdomojo komiteto architektūros skyriaus specialistas. 1965–1968 m. tarnavo SSRS kariuomenėje. 1968–1984 m. „Taikos“ kolūkio statybos inžinierius. 1983–1984 m. „Tiesos“ kolūkio pirmininko pavaduotojas gamybai. 1984–1993 m. „Šviesos“ kolūkio pirmininkas. 1993 m. savo noru atsisakė bendrovės pirmininko pareigų ir išėjo ūkininkauti.

2000–2016 m. ir nuo 2019 m. Šakių rajono savivaldybės tarybos narys. 2003–2016 m. Šakių rajono savivaldybės meras.https://www.vrk.lt/2019-savivaldybiu-tarybu/rezultatai?srcUrl=/rinkimai/864/rnk1144/kandidatai/savKandidatasAnketa_rkndId-2402186.htmlhttps://www.vrk.lt/2019-savivaldybiu-tarybu/rezultatai?srcUrl=/rinkimai/864/1/1506/rezultatai/lt/rezultataiSavPartPirmBalsaiApg_rpgId-20042_rorgId-27666.html

Iki paskelbiant Lietuvos nepriklausomybę priklausė Lietuvos komunistų partijai. 1995 m. Lietuvos valstiečių partijos, 2001–2006 m. Valstiečių ir Naujosios demokratijos partijų sąjungos, 2006–2016 m. Lietuvos valstiečių liaudininkų sąjungos narys, partijos pirmininko pavaduotojas, Šakių skyriaus pirmininkas.

2012 m. buvo sulaikytas STT, įtarus jį davus neteisėtus nurodymus, susijusius su pinigų panaudojimu. 2014 m. pripažintas kaltu dėl prekybos poveikiu ir turėjo sumokėti 18,9 tūkst. litų baudą. 2016 m. vasarą įsivėlė į skandalą dėl viešo keiksmažodžių vartojimo tarybos posėdyje.http://www.delfi.lt/news/daily/lithuania/sakiu-r-meras-politikus-viesai-isvadino-debilais-ir-pasiunte-n.d?id=71694934

Buvo Lietuvos savivaldybių asociacijos tarybos narys, Lietuvos žemės ūkio rūmų tarybos narys, kredito unijos „Zanavykų bankelis“ vienas iš įkūrėjų ir tarybos narys. Žmona Genovaitė, sūnus Edvinas.http://www.vrk.lt/rinkimai/400_lt/Kandidatai/Kandidatas23793/Kandidato23793Anketa.html http://www.vrk.lt/rinkimai/416_lt/Kandidatai/Kandidatas68644/Kandidato68644Anketa.html 

 Šaltiniai 

 Nuorodos 
 STT sulaikė Šakių rajono merą ir dar du savivaldybės tarnautojus, 2012-11-20 

Kategorija:Lietuvos inžinieriai statybininkai
Kategorija:Šakių merai